PROGRAM RADA MJESNOG ODBORA SV. MARTIN - MUTOGRAS

2025. godina – projekcija 2026. i 2027. godina

Sadržaj

**Uvod3**

Opće informacije3

Struktura i sadržaj3

**Opći ciljevi programa4**

Praćenje potreba i poticanje sudjelovanja zainteresiranih strana4

Komunalna infrastruktura4

Zdravstvo i socijalna skrb4

Obrazovanje, sport i kultura4

Zaštita okoliša i održivi razvoj4

**Završne odredbe5**

Temeljem članka 61.c Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 36/09, 125/08, 150/11, 144/12, 123/17, 98/19, 144/20) i članka 70. Statuta Općine Podstrana („Službeni glasnik Općine Podstrana“ broj 7/21, 21/21, 04/23), Vijeće mjesnog odbora Sveti Martin - Mutogras na sjednici održanoj 08. siječnja 2025. godine, donosi

Program rada Mjesnog odbora Sveti Martin - Mutogras

za 2025. godinu

**UVOD**

**Opće informacije**

Na temelju članka 4. Odluke o provedbi izbora za članove vijeća mjesnih odbora na području Općine Podstrana („Službeni glasnik Općine Podstrana“ broj 27/2014), a u svezi sa Zakonom o lokalnim izborima („Narodne novine“ broj 144/12, 121/16, 98/19, 42/20, 144/20, 37/21) održani su izbori za članove vijeća mjesnih odbora na području Općine Podstrana. Temeljem rezultata izbora konstituirana su tijela mjesnih odbora.

Za članove vijeća mjesnog odbora Sv. Martin - Mutogras (u daljnjem tekstu mjesni odbor) izabrani su:

Nikola Bakota

Adriana Anđelić

Hrvoje Jurčević

Tomislav Čulić

Martin Mikuličić

Za predsjednika vijeća mjesnog odbora na konstituirajućoj sjednici vijeća izabran je Nikola Bakota.

**Struktura i sadržaj**

Opći ciljevi programa rada navode i definiraju djelokrug rada i odgovornosti vijeća mjesnog odbora. Navode se ciljevi koji predstavljaju dugoročna nastojanja vijeća mjesnog odbora, a koja se nastoje postići realizacijom posebnih projekata kroz ovu i naredne godine. Navode se opći ciljevi rada vijeća koji se ostvaruju kroz realizaciju projekata čiji je nositelj vijeće mjesnog odbora, a za koje će financijska osnova za realizaciju biti proračun Općine Podstrana, kao i donacije pravnih i fizičkih osoba. Aktivnosti koje izlaze van domene rada mjesnog odbora i/ili ih mjesni odbor financijski nije u mogućnosti samostalno realizirati, vijeće mjesnog odbora će predlagati Općinskoj upravi, kao i Općinskom vijeću u svrhu njihove realizacije. Intencija je mjesnog odbora da interakcijom s mještanima pravovremeno uoči potrebe na području mjesnog odbora, te ih kao takve uvrsti u program izmjenama i dopunama programa rada, ukoliko za realizaciju istih postoji realna pretpostavka u tekućoj godini.

**OPĆI CILJEVI PROGRAMA**

Program rada mjesnog odbora temeljni je dokument koji definira planove i projekte koje vijeće mjesnog odbora želi realizirati. Glavna načela programa su poboljšanje kvalitete života, dijalog s mještanima i transparentnost. Program predstavlja planove budućih komunalnih akcija kao i planove koji uključuju poticanje lokalne kulture, umjetnosti, obrazovanja i održivog razvoja. Vijeće mjesnog odbora kroz otvorenu komunikaciju sa sumještanima planira realizirati projekte i aktivnosti koji će odražavati želje i potrebe zajednice.

**Praćenje potreba i poticanje sudjelovanja zainteresiranih strana**

Zadatak je vijeća mjesnog odbora da u interakciji sa sumještanima potiče mještane na sudjelovanje u radu vijeća mjesnog odbora. Također, vijeće mjesnog odbora prati potrebe na području mjesnog odbora u svrhu kreiranja aktivnosti i projekata koji će poboljšati kvalitetu života kroz rješavanje aktualnih problema i potreba.

Vijeće mjesnog odbora potiče pravne i fizičke osobe zainteresirane za poboljšanje kvalitete života na području mjesnog odbora Sv. Martin – Mutogras na djelovanje u vidu donacija kroz pružanje usluga, materijala i vršenja radova.

**Komunalna infrastruktura**

Vijeće mjesnog odbora ima za cilj unapređenje komunalne infrastrukture na području mjesnog odbora na način da provodi male komunalne akcije u djelokrugu rada i za koje može i smatra primjerenim izdvojiti financijska sredstva. Male komunalne akcije podrazumijevaju:

* Održavanje javnih zelenih površina, parkova i igrališta
* Zamjenu ili nabavu sprava za rekreaciju
* Cestovne signalizacije na sporednim ulicama, odnosno ulicama van magistrale
* Sanaciju divljih deponija
* Planiranje i predlaganje ili samostalnu realizaciju javne rasvjete

Sve gore navedene akcije se ne definiraju pojedinačno ovim programom, već se samostalnim praćenjem stanja i interakcijom s mještanima iste realiziraju ili predlažu Općini na realizaciju.

**Zdravstvo i socijalna skrb**

Vijeće mjesnog odbora u domeni zdravstva ima za cilj promicati zdrave životne navike i bavljenje sportom unutar zajednice. Posebno stavljamo naglasak na djecu i mlade, kao i stariju populaciju. Na prostoru mjesnog odbora Sv. Martin - Mutogras postoji zadovoljavajuća infrastruktura koja omogućava bavljenje sportom, ali svakako, vijeće mjesnog odbora ima za cilj održavanje i unapređenje iste.

Vijeće mjesnog odbora ima za cilj djelovati na način da potiče Općinsko poglavarstvo da djeluje u smjeru kreiranja socijalnih programa koji će omogućiti daljnju pomoć potrebnim korisnicima.

**Obrazovanje, sport i kultura**

Programi i aktivnosti vijeća mjesnog odbora usmjereni su na podizanje razine svijesti o cjeloživotnom obrazovanju, bavljenju sportom kao i kulturne samosvijesti.

Podupiranje sportskih i kulturnih manifestacija, suradnja s udrugama, kao i podizanje opće razine svijesti o važnosti bavljenja sportom i afirmaciji kulturne baštine Podstrane također su cilj vijeća mjesnog odbora.

**ZAVRŠNE ODREDBE**

Vijeće mjesnog odbora o svim planiranim i poduzetim aktivnostima planira obavijestiti Općinskog načelnika ili nadležni Upravni odjel Općine Podstrana.

Vijeće mjesnog odbora ostavlja mogućnost izmjena i dopuna Programa rada ovisno o novonastalim okolnostima, iskazanim potrebama mještana i financijskim mogućnostima.

Prilog ovom Programu je financijski plan s projektima planiranim u sljedećoj, kao i u preostalom mandatnom razdoblju.

KLASA: 024-04/25-01/02

URBROJ: 2181-39-01-5-25-02

Podstrana, 08. siječnja 2025. g.

 Nikola Bakota

 Predsjednik mjesnog odbora Sveti Martin Mutogras